b'\n_START_ARTICLE_\nGlodinimas\n_START_PARAGRAPH_\nGl\xc5\x91dinimas, arba glaistymas (angl. anti-aliasing)\xc2\xa0\xe2\x80\x93 skaitmenini\xc5\xb3 vaizd\xc5\xb3 apdorojimo technologija, kai, vaizduojant didesne rai\xc5\xa1ka, grafinis vaizdas koreguojamas, siekiant pasl\xc4\x97pti atsiradusius netolydumus._NEWLINE_Kadangi \xc5\xa1iuolaikiniai kompiuteri\xc5\xb3 monitoriai turi santykinai ma\xc5\xbe\xc4\x85 skiriam\xc4\x85j\xc4\x85 geb\xc4\x85, vaizduojant paveiksl\xc4\x97l\xc4\xaf ar tekst\xc4\x85, kuris yra atskirtas nuo kit\xc5\xb3 vaizduojam\xc5\xb3 objekt\xc5\xb3, susiduriama su pa\xc5\xa1aliniu efektu, d\xc4\x97l kurio nuken\xc4\x8dia vaizduojamo teksto kokyb\xc4\x97\xc2\xa0\xe2\x80\x93 \xc4\xafstri\xc5\xbeos linijos yra atkuriamos \xe2\x80\x9elaiptuotai\xe2\x80\x9c. \xc5\xa0is pa\xc5\xa1alinis efektas vadinamas netolydumu (angl. aliasing). B\xc5\xabdas, skirtas \xc5\xa1iam efektui pa\xc5\xa1alinti, vadinamas glodinimu, arba kra\xc5\xa1t\xc5\xb3 i\xc5\xa1lyginimu (anti-aliasing). Jo metu pie\xc5\xa1inys yra apdorojamas taip, kad b\xc5\xabt\xc5\xb3 pa\xc5\xa1alintas nereikalingas triuk\xc5\xa1mas._NEWLINE_Kra\xc5\xa1t\xc5\xb3 i\xc5\xa1lyginimas turi kelet\xc4\x85 \xc5\xa1iek tiek skirting\xc5\xb3 variacij\xc5\xb3, kiekviena variacija yra da\xc5\xbeniausiai skirta tam tikrai informacijos sri\xc4\x8diai.'